Termékek és szolgáltatások 2014-ben

A TEN-T program továbbviteléhez hasonlóan 2014 februárjában az INEA a Marco Polo II program irányítását is átvette egy másik végrehajtó hivataltól (EASME). 2014 második felében az INEA fokozatosan átvette az Európai Hálózatfinanszírozási Eszközhöz (az energetika és a közlekedés terén), valamint a „Horizont 2020” keretében a 3. (Biztonságos, tiszta és hatékony energia) és 4. (Intelligens, környezetkímélő és integrált közlekedés) társadalmi kihíváshoz kötődően újonnan ráruházott feladatokat is. Az Európai Hálózatfinanszírozási Eszközből a távközlés terén átruházott tevékenységek átadására 2015. január végén kellett, hogy sor kerüljön. TEN-T Program, 2007–2013 A 2013-as éves és többéves pályázati felhívások keretében benyújtott pályázatok értékelése során 106, összesen 320,7 millió euro értékű pályázatot választottak ki finanszírozásra. Ezt követően 104 új finanszírozási határozatot fogadtak el (két határozatot elfogadás előtt töröltek). 2014 végén az INEA 439 folyamatban lévő projektet irányított. Lezáratlan volt még ezen kívül a 2000–2006-os TEN-T program egy folyamatban lévő intézkedése. Az INEA teljesen felhasználta a kifizetési előirányzatokat, a kifizetések átlagos nettó átfutási ideje 17 nap volt. Marco Polo II program A 2013-as Marco Polo pályázati felhívás EASME általi értékelését, majd a program átadását követően az INEA 26 új támogatási szerződést készített elő és írt alá. 2014 végén még 80 projekt volt folyamatban. Az INEA teljesen felhasználta a kifizetési előirányzatokat, a kifizetések átlagos nettó átfutási ideje 27 nap volt. Európai Hálózatfinanszírozási Eszköz – Közlekedés Az INEA a Mobilitáspolitikai és Közlekedési Főigazgatósággal szoros együttműködésben előkészítette a 2014-es többéves és éves pályázati felhívásokat, összesen 11 milliárd eurós, illetve 930 millió eurós finanszírozással (a felhívásokat 2014 szeptemberében, 2015. februári beadási határidővel tették közzé). Európai Hálózatfinanszírozási Eszköz – Energetika Az INEA az Energiaügyi Főigazgatósággal szoros együttműködésben előkészítette a 2014-es többéves pályázati felhívásokat, összesen 750 millió eurós finanszírozással (pályázatlezárás: 2014. augusztus). A beérkezett pályázatok elbírálását követően 34 darab, összesen 647,3 millió eurót igénylő pályázatot javasoltak támogatásra. Az Ügynökség most készíti elő a megfelelő támogatási megállapodásokat. Európai Hálózatfinanszírozási Eszköz – Távközlés Az átadás részleteiről a Tartalmak, Technológiák és Kommunikációs Hálózatok Főigazgatóságával szoros együttműködésben született megállapodás. A 2014-es Biztonságosabb Internet felhívást, az elektronikus azonosítással kapcsolatos 2014-es felhívást, valamint más, 2015-ben közzéteendő felhívások előkészítését követően 2015. január végére az INEA-nak kellett átvennie a támogatási megállapodások előkészítését. „Horizont 2020” – Energetika Az INEA segítette felügyelő főigazgatóságait három, a „Horizont 2020” – Energetika keretében kibocsátott felhívás és a megfelelő részfelhívások értékelésében. A rangsor véglegesítését követően az Ügynökség 28 pályázatot vett át, és a támogatási megállapodás előkészítő szakaszát sikerült a nyolc hónapos határidőn belül lezárni. „Horizont 2020” – Közlekedés Az INEA segítette felügyelő főigazgatóságait a „Horizont 2020” – Közlekedés nyílt pályázati felhívásainak értékelési szakaszában. E felhívások átadására 2015 év elején, a támogatási megállapodás előkészítő szakaszának elején kellett, hogy sor kerüljön. Ezen kívül egy az INEA-nak augusztusban átadott pályázat esetében sikerült lezárni a támogatási megállapodás előkészítő szakaszát. A „Kék növekedés” felhívás keretében benyújtott három projekt esetében az átadásra novemberben került sor; ezeknél a projekteknél a támogatási megállapodások előkészítése jelenleg folyik az Ügynökség felelősségi körében.